ফ্রক ডেস্ট্রয়ার্স

ফ্রক ডেস্ট্রয়ার্স হল একটি সংগীত দল, যা রুপল’স ড্র্যাগ রেস ইউকে প্রতিযোগীতার (ড্র্যাগ শিল্পীদের প্রতিযোগীতা। ড্র্যাগ শিল্পীরা আসলে এমন পুরুষ বিনোদনকারী শিল্পী যারা মহিলাদের মতো পোষাক ও সাজসজ্জা ধারন করে এবং মহিলাদের আদবকায়দা নকল করে দর্শকদের মনোরঞ্জন করে) তিনজন জনপ্রিয় প্রতিযোগী বাগা চিপ্‌জ, ব্লু হাইড্রেনজিয়া এবং দিবিনা দে কাম্পো দ্বারা গঠিত। ২০১৯ সালে তাদের গান ব্রেক আপ বাই বাই  যুক্তরাজ্যের প্রথম চল্লিশ জনপ্রিয় গানের তালিকায় ৩৫ নম্বরে স্থান পায়। এই সাফল্যের পর ফ্রক ডেস্ট্রয়ার্সকে ২০২০ সালের ইউরোভিশন গানের প্রতিযোগিতায় যুক্তরাজ্যের প্রতিনিধিত্ব করার জন্য মনোনয়ন দেওয়ার আহ্বান জানানো হয়।  দলের নামটি মূলত একটি ব্যঙ্গাত্মক শব্দ যা জনপ্রিয় পর্ন তারকা যুগল কক ডেস্ট্রয়ার্স –এর নামকে কেন্দ্র করে তৈরি করা হয়েছে। 

 কেরিয়ার 
ফ্রক ডেস্ট্রয়ার্সের সদস্যরা রুপল’স ড্র্যাগ রেস ইউকে প্রতিযোগীতার প্রথম মরসুমে অংশগ্রহণ করেছিল। সেই প্রতিযোগীতায় একটি প্রধান চ্যালেঞ্জে প্রতিযোগীদের নিজস্ব গানের স্তবক রচনা করতে বলা হয় তখন ফ্রক ডেস্ট্রয়ার্সের সদস্যরা ব্রেক আপ (বাই বাই) গানের একটি নিজস্ব সংস্করণ উপস্থাপিত করে। সেই গানটি যুক্তরাজ্যের জনপ্রিয় অনলাইন সংগীত মঞ্চ আইটিউনস ইউকে -তে ১ নম্বরে স্থান পায় এবং যুক্তরাজ্যের প্রথম চল্লিশ জনপ্রিয় গানের তালিকায় ৩৫ নম্বরে স্থান পায়।  এছাড়াও মার্কিন যুক্তরাষ্ট্রে বিলবোর্ড তালিকাতে গানটি ৪৪ নম্বরে স্থান পায়।[ তথ্যসূত্র প্রয়োজন ]

দলটি ২০২০ সালের ২৫ নভেম্বর, তাদের নিজস্ব গান হার ম্যাজেস্টি প্রকাশ করে।  তাদের দ্বিতীয় সংগীত প্রকাশনা ছিল বিগ বেন  যা ২০২০ সালের ৮ ডিসেম্বর তারিখে ভিডিও সহ প্রকাশিত হয়েছিল।[ তথ্যসূত্র প্রয়োজন ] ফ্রক ডেস্ট্রয়ার্স ২০২০ সালের ১১ ডিসেম্বর তারিখে তাদের প্রথম সংগীত সংগ্রহ অ্যালবাম ফ্রক ফর লাইফ প্রকাশ করে। 

২০২২ সালের ১৫ মার্চ ওয়াও প্রেসেন্ট প্লাস  সংস্থার পক্ষ থেকে একটি চার পর্বের তথ্যচিত্র প্রকাশ করা হয় যার নাম ছিল ফ্রক ডেস্ট্রয়ার: ফ্রকুমেন্টারি। এই তথ্যচিত্রে  ফ্রক ডেস্ট্রয়ার্স সংগীতদলের কাহিনী, তাদের অনুষ্ঠানের নেপথ্য দৃশ্য এবং কোভিড-১৯ মহামারির সময় তাদের অভিজ্ঞতা তুলে ধরা হয়। ফ্রক ফর লাইফ  তৈরি ও প্রকাশের পেছনের গল্পও বিশদভাবে দেখানো হয়েছে। 

 ডিসকোগ্রাফি 

 স্টুডিও অ্যালবাম 
শিরোনাম বিস্তারিত রেফ ফ্রক ফর লাইফ মুক্তি: ১১ ডিসেম্বর ২০২০
 লেবেল: ওয়ার্ল্ড অফ ওয়ান্ডার রেকর্ডস
 ফর্ম্যাট: ডিজিটাল ডাউনলোড 

 সিঙ্গেলস 
শিরোনাম বছর পিক চার্ট পজিশন অ্যালবাম যুক্তরাজ্য  মার্কিন যুক্তরাষ্ট্র ইলেক।  " ব্রেক আপ (বাই বাই) "  ২০১৯ ৩৫ ৪৫ ফ্রক ফর লাইফ "হার ম্যাজেস্টি" ২০২০ — — "বিগ বেন" — — " ইউকে হুন?"  ২০২১ — —   "নটি লিস্ট" ২০২২ — —  

 তথ্যসূত্র 

বিষয়শ্রেণী:২০১৯-এ প্রতিষ্ঠিত সঙ্গীত দল
বিষয়শ্রেণী:২০১৯-এ ইংল্যান্ডে প্রতিষ্ঠিত